** Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Tulcea** |

# **DECIZIA ETAPEI DE ÎNCADRARE**

## Nr. 905 din 26.11.2018

 Ca urmare a notificării adresate de **SC OMEGA EDILITARE SRL**, cu sediul în Popești Leordeni, str. Șoseaua de Centură, nr.77, nr.cad.201/1/12, corp C5+C6, camera 1 și 2, jud. Ilfov, privind planul **“ PUZ-DESCHIDERE CARIERĂ DE PIATRĂ”** propus a se amplasa în extravilan Sarichioi, T32, Nb315, C.F. 37328, jud.Tulcea, înregistrată la Agentia pentru Protectia Mediului Tulcea cu nr. 13 234/23.10.2018, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia, cu modificările și completările ulterioare;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe, cu modificarile si completarile ulterioare;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*
* *H.G. nr.971 din 2011 pentru modificarea și completarea H.G. nr. 1284/2007 privind declararea ariilor de protecție specială avifaunistică ca parte integrantă a rețelei ecologice europene Natura 2000 în România,*

ca urmare a consultării autorităţilor publice participante în cadrul şedinţei Comitetului Special Constituit din data de 13.11.2018,

**Agenţia pentru Protecţia Mediului Tulcea decide:**

planul menţionat va parcurge procedura de evaluare de mediu cu elaborarea Raportului de mediu, fără evaluare adecvată.

Motivele care au stat la baza luării deciziei:

#  • mǎrimea planului – suprafaţa este de 4,69 ha;

* planul nu se suprapune cu arii naturale protejate;

criteriile pentru determinarea efectelor semnificative potenţiale asupra mediului au relevat următoarele aspecte:

 1. Caracteristicile planurilor şi programelor cu privire, în special, la:

 a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor: *Planul propune schimbarea destinației unei suprafețe de 4,69 ha teren neproductiv, în vederea exploatării și valorificării resursei de rocă utilă, activitate cu impact semnificativ asupra mediului*;

 b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele- *în zonă se mai află o exploatare de rocă utilă, fără impact negativ semnificativ*;

 c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile: *activitatea de extracţie a resurselor minerale este una cu impact semnificativ asupra mediului dar care ajută la dezvoltarea infrastructurii*

 d) problemele de mediu relevante pentru plan sau program- *Se vor elabora Planul si Proiectul tehnic la încetarea activității, în vederea stabilirii măsurilor și cuantumul cheltuielilor pentru refacerea mediului* ;

 e) relevanţa planului sau programului pentru implementarea legislaţiei naţionale şi comunitare de mediu (de exemplu, planurile şi programele legate de gospodărirea deşeurilor sau de gospodărirea apelor): *constituirea haldelor (după caz) de steril de decoperta, sol vegetal în vederea utilizării la incetarea activității*.

 2. Caracteristicile efectelor şi ale zonei posibil a fi afectate cu privire, în special, la:

 a) probabilitatea, durata, frecvenţa şi reversibilitatea efectelor-*planul prezintă efecte ireversibile asupra mediului drept pentru care se impune elaborarea Raportului de mediu*;

 b) natura cumulativă a efectelor- *în zonă se mai află o carieră* ;

 c) natura transfrontieră a efectelor- *nu este cazul*;

 d) riscul pentru sănătatea umană sau pentru mediu (de exemplu, datorită accidentelor)- *se vor analiza și respecta normele tehnice specifice de lucru*;

 e) mărimea şi spaţialitatea efectelor (zona geografică şi mărimea populaţiei potenţial afectate)- *planul este unul de relevanță locală, dar activitatea în sine este una cu impact semnificativ asupra mediului* ;

 f) valoarea şi vulnerabilitatea arealului posibil a fi afectat, date de:

 (i) caracteristicile naturale speciale sau patrimoniul cultural- *nu au fost identificate.*;

 (ii) depăşirea standardelor sau a valorilor limită de calitate a mediului- *se vor identifica în Raportul de mediu*;

 (iii) folosirea terenului în mod intensiv- *da*;

 g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional- *nu au fost identificate riscuri naturale precum inundatii, alunecari de teren sau surpari, climatice hidrologice, pedologice, geomorfologice sau antropice.*

 • planul includeactivitatea de extracţie a resurselor minerale, activitate care, cf. HG 1076/2004privind stabilirea procedurii de realizare a evaluării de mediu pentru planuri şi programe art.5, al. (2) se supune evaluării de mediu;

**Obligaţiile titularului:**

 **Întocmirea prin persoane fizice sau juridice atestate, în conformitate cu prevederile Ord.M.M. nr. 1.026/2009, a Raportului de mediu.**

**Informarea şi participarea publicului la procedura de evaluare de mediu:**

- Anunțurile privind depunerea solicitării au fost publicate în ziarul Delta din data de 23.10.2018 și din data de 26.10.2018.

- Anunțul deciziei etapei de încadrare s-a mediatizat ȋn ziarul Delta din data de 15.11.2018.

 Nu au fost înregistrate observații/ contestații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

 **Şef Serviciu**

**Avize, Acorduri, Autorizaţii,**

**Ing. Simona CONSTANTINESCU**

Întocmit, consilier superior:

Ing. Valentin TOPAL/26.11.2018/ora 15.00

Nr.A.A.A.:............/........11.2018